Rushtid

Rushtid eller rushtrafikk (fra engelsk), også kalt myldretid, betegner den tid på dagen da flest mennesker reiser til og fra arbeid, skole og lignende. Dette skaper trengsel på veier og i kollektivtrafikken to ganger daglig - morgen og ettermiddag, mandag til og med fredag. Morgenrushet varer normalt fra 07:00 til 09:00, og ettermiddagsrushet fra 15:00 til 18:00. I kollektivtrafikken i og rundt større byer settes det opp egne bussavganger for å dekke behovet, mens det for tog og t-bane kjøres lengre tog med ekstra vogner. 

Høsten 1958 var problemet så stort i Bergen at det var opprettet en rushtrafikkomité som foreslo en forskyvning av kontortiden for de kommunale kontorene fra kl 8:30 «til kl 8:45 for spredning av rushtrafikken».Mappe 2424/1958, A-0155 arkivet etter finansrådmannen, Bergen byarkiv

En tredje rushtid kan oppstå midt på dagen, for noen reiser hjem for å spise lunsj.Stephen Fehr: Third rush hour squeezes into midday; road congestion at lunchtime rivals morning, The Washington Post 12. august 1990 Dette ses spesielt i Sør-Europa. I Spania er det derfor fire myldretider (horas puntas): 8:00-9:30, 12:30-14:30, 15:30-17:00 og 18:30-20:30.Rushtider i Spania

Morgenrushet er mer konsentrert enn ettermiddagsrushet, ettersom skoler slutter tidligere enn arbeidsplasser, og trafikken dermed fordeles over en lengre periode. Men oftest reiser flere i ettermiddagsrushet fordi hjemreisen kombineres med innkjøp og annet.

På dansk brukers ordet «myldretid».«myldretid» i Det Norske Akademis ordbok. Det Norske Akademi for Språk og Litteratur.  (hentet april 2025) Uansett utgjør trafikken morgen og ettermiddag ikke noe «rush»; den står tvert om i stampe, med kødannelser.

 Referanser 

 Se også 
Bilkø

Kategori:Veitransport
Kategori:Kollektivtrafikk